**Tirgus izpētes dokuments**

**“Par Rīgas pašvaldības policijas Drošības uz ūdens pārvaldes darbinieku formas tērpu elementu iegādi”**

(Paziņojums par tirgus izpēti Nr. 1)

Rīga, 2023

# VISPĀRĪGĀ INFORMĀCIJA

* 1. **Pasūtītājs**: Rīgas pašvaldības policija, Lomonosova iela 12A, Rīga, LV-1019, banka: AS ”Luminor Bank” Latvijas filiāle, kods: RIKOLV2X, konts: LV41RIKO0021800014010. Profila adrese internetā: rpp.riga.lv. Darba laiks – darba dienās no plkst. 8.30 līdz plkst. 17.00, (pusdienu pārtraukums no plkst. 12.00 līdz plkst. 12.30).
	2. **Pasūtītāja kontaktpersonas**:
		1. Jautājumos par tirgus izpētes veikšanu un paredzamā līguma noslēgšanu – Gints Arkliņš, tālrunis 67037893, e-pasts: Gints.Arklins@riga.lv;
		2. Jautājumos par Tehnisko specifikāciju-Finanšu piedāvājumu – Arnis Gaidulis, tālrunis 629411088, e-pasts: Arnis.Gaidulis@riga.lv.

# INFORMĀCIJA PAR IEPIRKUMA PRIEKŠMETU

* 1. **Iepirkuma priekšmets un paredzamā līgumsumma:**
	2. **1. daļa** “Par oranžu beisbola tipa cepuru ar izšuvumu piegādi”, plānotais daudzums 50 (piecdesmit) vienības, paredzamā līguma summa **EUR 700,00** (septiņi simti *euro*, 00 centi) bez pievienotā vērtības nodokļa (turpmāk – PVN), saskaņā ar 2. pielikumu;
	3. **2. daļa** “Par oranžu trikotāžas kreklu ar apaklīti piegādi”, plānotais daudzums 120 (viens simts divdesmit) vienības, paredamā līguma summa **EUR 4400,00** (četri tūkstoši četri simti *euro*, 00 centi) bez PVN, saskaņā ar 3. pielikumu;
	4. **3. daļa** “Par melnu šortu piegādi”, plānotais daudzums 60 (sešdesmit) vienības, paredzamā līguma summa **EUR 1600,00** (viens tūkstotis seši simti *euro*, 00 centi) bez PVN, saskaņā ar 4. pielikumu;
	5. **4. daļa** “Par vasaras apavu ūdenslīdējiem-glābējiem piegādi”, paredzamais daudzums 60 (sešdesmit) pāri, paredzamā līguma summa **EUR 2300,00** (divi tūkstoši trīs simti *euro*, 00 centi) bez PVN, saskaņā ar 5. pielikumu.
	6. **Paredzamais līguma izpildes laiks –** saskaņā ar pretendenta norādīto piegādes termiņu “Tehniskā specifikācija-Finanšu piedāvājums” attiecīgajā daļā (2. pielikums, 3. pielikums, 4. pielikums, 5. pielikums).
	7. **Vērtēšanas kritērijs** – “Tehniskā specifikācija-Finanšu piedāvājums” norādīts atbilstošs piedāvājums ar zemāko cenu, atbilstoši izvēlētajai iepirkuma priekšmeta vienai vai vairākām daļām (2. pielikums, 3. pielikums, 4. pielikums, 5. pielikums).
	8. Piedāvājumu var iesniegt par vienu vai vairākām daļām.

# ATLASES DOKUMENTI

|  |  |  |
| --- | --- | --- |
|  | **Atlases prasības** | **Atlases dokumenti** |
| 3.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | *Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.*Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.2. | Pieteikums dalībai tirgus izpētē. | Pretendentam ir jāiesniedz parakstīts pieteikums dalībai tirgus izpētē saskaņā ar tirgus izpētes dokumenta 1. pielikumā norādīto formu.*\*Ja pretendentu pārstāv persona, kas atšķiras no Uzņēmuma reģistrā norādītajām pārstāvēt tiesīgajām personām, iesniedzot piedāvājumu dalībai tirgus izpētē, jāpievieno pilnvara (oriģināls vai apliecināta kopija. Ja piedāvājums tiek iesniegts ar e-pasta starpniecību, tad šādā gadījumā pilnvaru vai tās kopiju sūta ieskanētā veidā).* |

# PIEDĀVĀJUMĀ IEKĻAUJAMIE DOKUMENTI, PRETNDENTA IZVĒLE, PARAUGA IZVEIDOŠANA

* 1. Pretendenta pieteikums dalībai tirgus izpētē (1. pielikums).
	2. Pretendents iesniedz aizpildītu un parakstītu “Tehnisko specifikāciju-Finanšu piedāvājumu”, atbilstoši izvēlētajai iepirkuma priekšmeta vienai vai vairākām daļām (2. pielikums, 3. pielikums, 4. pielikums, 5. pielikums).
	3. Pasūtītājs izvēlas pretendentu, kura piedāvājums un iesniegtie dokumenti atbilst tirgus izpētes prasībām un pretendenta piedāvājums ir ar zemāko cenu. Ar izvēlēto pretendentu Pasūtītājs sazināsies personīgi, nosūtot paziņojumu par tirgus izpētes rezultātu uz pretendenta pieteikumā (1. pielikums) norādīto e-pasta adresi.
	4. Pasūtītājs ir tiesības pieprasīt, lai izvēlētais pretendents, kuram piešķiramas līguma slēgšanas tiesības, izgatavo un iesniedz preces paraugus saskaņā ar tirgus izpētes “Tehniskā specifikācija-Finanšu piedāvājums” attiecīgo daļu (2. pielikums, 3. pielikums, 4. pielikums, 5. pielikums). Pretendentam ir pienākums 5 (piecu) darba dienu laikā no saņemtā paziņojuma dienas iesniegt tirgus izpētes dokumenta “Tehniskā specifikācija- Finanšu piedāvājums” attiecīgās daļas (2. pielikums, 3. pielikums, 4. pielikums, 5. pielikums) norādītos paraugus Pasūtītājam Lomonosova ielā 12A, Rīgā, LV-1019. **Pretendents paraugu izveidi un piegādi veic par saviem līdzekļiem un nav tiesīgs Pasūtītājam pieprasīt apmaksāt paraugu izveides un piegādes izmaksas, kas tam ir radušās**.
	5. Pēc paraugu saņemšanas, Pasūtītājs izvērtē pretendenta iesniegto paraugu atbilstību tirgus izpētes dokumenta “Tehniskā specifikācija-Finanšu piedāvājums” attiecīgai daļai (2. pielikums, 3. pielikums, 4. pielikums, 5. pielikums), pēc kā par rezultātiem paziņo pretendentam.
	6. Ja pretendenta iesniegtie paraugi atbilst tirgus izpētes dokumenta “Tehniskā specifikācija-Finanšu piedāvājums” attiecīgās daļas (2. pielikums, 3. pielikums, 4. pielikums, 5. pielikums) prasībām, tad Pasūtītājs un Piegādātājs slēdz iepirkuma līgumu. **Izveidotais paraugs tiek iekļauts iepirkuma priekšmeta kopējā apjomā.**
	7. Ja pretendenta iesniegtie paraugi neatbilst tirgus izpētes dokumenta “Tehniskā specifikācija-Finanšu piedāvājums” attiecīgās daļas (2. pielikums, 3. pielikums, 4. pielikums, 5. pielikums) prasībām, tad pretendenta piedāvājums tiek noraidīts, iepirkuma līgums netiek slēgts un pretendenta iesniegtie paraugi paliek Pasūtītāja īpašumā. Šādā gadījumā Pasūtītājs izvēlas nākamo “Tehniskā specifikācija-Finanšu piedāvājums” atbilstošo piedāvājumu ar zemāko cenu, atbilstoši izvēlētajai iepirkuma priekšmeta vienai vai vairākām daļām (2. pielikums, 3. pielikums, 4. pielikums, 5. pielikums).

# IEPIRKUMA LĪGUMS

* 1. Pamatojoties uz pretendenta piedāvājumu, ar izraudzīto pretendentu (turpāk – Piegādātājs) Pasūtītājs slēdz iepirkuma līgumu.
	2. Piegādātājs rēķina iesniegšanai izmanto Rīgas valstspilsētas pašvaldības portālu (turpmāk – portālu) [www.eriga.lv](http://www.eriga.lv) (turpmāk – elektronisks rēķins).
	3. Piegādātājs sagatavo elektronisko rēķinu, atbilstoši portāla sadaļā “Rēķinu iesniegšana” norādītajai informācijai par elektroniskā rēķina formātu.
	4. Piegādātājs elektroniskā rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**Bankas kods:RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes veidiem:
		1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā atbilstoši sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portāla sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Piegādātājam ir pienākums portālā sekot līdzi iesniegtā elektroniskā rēķina apstrādes statusam.
	5. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā gadījumā, elektroniskā rēķina apmaksas termiņu skaita no dienas, kad Piegādātājs ir iesniedzis prasībām atbilstošu elektronisko rēķinu.

# PIEDĀVĀJUMU IESNIEGŠANAS KĀRTĪBA

Piedāvājumus var iesniegt, nosūtot elektroniski ar drošu elektronisko parakstu parakstītus dokumentus uz e-pastu: Gints.Arkliņš@riga.lv līdz 2023. gada 27. janvārim plkst. 10.00.

Pielikumā:

1. Pieteikums dalībai tirgus izpētē (1. pielikums);
2. Tehniskā specifikācija-Finanšu piedāvājums 1. daļai “Par oranžu beisbola tipa cepuru ar izšuvumu piegādi”, (2. pielikums);
3. Tehniskā specifikācija-Finanšu piedāvājums 2. daļai “Par oranžu trikotāžas kreklu ar apaklīti piegādi” (3. pielikums);
4. Tehniskā specifikācija-Finanšu piedāvājums 3. daļai “Par melnu šortu piegādi” (4. pielikums);
5. Tehniskā specifikācija-Finanšu piedāvājums 4. daļai “Par vasaras apavu ūdenslīdējiem-glābējiem piegādi” (5. pielikums).